CELEX: 32010R1227
Language: sk
Date: 2010-12-20 00:00:00
Title: Nariadenie Komisie (EÚ) č. 1227/2010 z  20. decembra 2010 , ktorým sa mení a dopĺňa nariadenie (ES) č. 1055/2008, ktorým sa vykonáva nariadenie Európskeho parlamentu a Rady (ES) č. 184/2005, pokiaľ ide o kritériá kvality a podávanie správ o kvalite pre štatistiku v oblasti platobnej bilancie

21.12.2010   
            
            
               SK
            
            
               Úradný vestník Európskej únie
            
            
               L 336/15
            
         NARIADENIE KOMISIE (EÚ) č. 1227/2010
   z 20. decembra 2010,
   ktorým sa mení a dopĺňa nariadenie (ES) č. 1055/2008, ktorým sa vykonáva nariadenie Európskeho parlamentu a Rady (ES) č. 184/2005, pokiaľ ide o kritériá kvality a podávanie správ o kvalite pre štatistiku v oblasti platobnej bilancie
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 184/2005 z 12. januára 2005 o štatistike Spoločenstva v oblasti platobnej bilancie, medzinárodného obchodu so službami a priamych zahraničných investícií (1), a najmä na jeho článok 4 ods. 3,
   keďže:
   
               (1)
            
            
               Nariadením (ES) č. 184/2005 sa ustanovuje spoločný rámec pre systematickú tvorbu štatistiky Spoločenstva v oblasti platobnej bilancie, medzinárodného obchodu so službami a priamych zahraničných investícií.
            
         
               (2)
            
            
               Nariadením Komisie (ES) č. 1055/2008 (2) sa ustanovili spoločné kritériá kvality a periodicita správ o kvalite pre štatistiku v oblasti platobnej bilancie.
            
         
               (3)
            
            
               Je potrebné upraviť spoločné kritériá kvality a periodicitu správ o kvalite pre štatistiku v oblasti platobnej bilancie s cieľom zohľadniť kritériá kvality stanovené v článku 12 ods. 1 nariadenia Európskeho parlamentu a Rady (ES) č. 223/2009 (3) o európskej štatistike.
            
         
               (4)
            
            
               Nariadenie (ES) č. 1055/2008 sa preto malo zodpovedajúcim spôsobom zmeniť a doplniť.
            
         
               (5)
            
            
               Opatrenia ustanovené v tomto nariadení sú v súlade so stanoviskom Výboru pre platobnú bilanciu,
            
         PRIJALA TOTO NARIADENIE:
   Článok 1
   Nariadenie (ES) č. 1055/2008 sa mení a dopĺňa takto:
   
               1.
            
            
               Článok 2 sa nahrádza takto:
               „Členské štáty predložia svoje správy o kvalite do 31. mája každého roku.“
            
         
               2.
            
            
               Príloha sa nahrádza prílohou k tomuto nariadeniu.
            
         Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. decembra 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 35, 8.2.2005, s. 23.
   
      (2)  Ú. v. EÚ L 283, 28.10.2008, s. 3.
   
      (3)  Ú. v. EÚ L 87, 31.3.2009, s. 164.
   
      PRÍLOHA
      1.   Úvod
      
      Správa o kvalite obsahuje kvantitatívne aj kvalitatívne ukazovatele kvality. Komisia (Eurostat) poskytne výsledky kvantitatívnych ukazovateľov za každý členský štát vypočítané na základe poskytnutých údajov. Členské štáty podajú ich výklad a pripomienky k nim na základe svojej metodiky zberu.
      2.   Harmonogram
      
      
                  —
               
               
                  Komisia (Eurostat) zašle členským štátom do konca prvého štvrťroku každého roku návrhy dokumentov pre správy o kvalite založené na údajoch zaslaných predchádzajúci rok, v ktorých bude čiastočne dopredu vyplnená väčšina kvantitatívnych ukazovateľov a ďalšie informácie dostupné Komisii (Eurostatu).
               
            
                  —
               
               
                  Do dvoch mesiacov od doručenia dopredu vyplnenej správy o kvalite a najneskôr do 31. mája každého roku predložia členské štáty Komisii (Eurostatu) vyplnenú správu o kvalite.
               
            3.   Kritériá kvality
      
      Správa o kvalite musí obsahovať kvantitatívne a kvalitatívne ukazovatele zahŕňajúce všetky kritériá kvality vymedzené v článku 12 ods. 1 nariadenia (ES) č. 223/2009.